CELEX: 62017CN0288
Language: sk
Date: 2017-05-19 00:00:00
Title: Vec C-288/17: Návrh na začatie prejudiciálneho konania, ktorý podala Conseil d'État (Francúzsko) 19. mája 2017 – Fédération des fabricants de cigares a i./Premier ministre, Ministre des Affaires sociales et de la Santé

7.8.2017   
            
            
               SK
            
            
               Úradný vestník Európskej únie
            
            
               C 256/12
            
         Návrh na začatie prejudiciálneho konania, ktorý podala Conseil d'État (Francúzsko) 19. mája 2017 – Fédération des fabricants de cigares a i./Premier ministre, Ministre des Affaires sociales et de la Santé
   (Vec C-288/17)
   (2017/C 256/09)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d'État
   
      Účastníci konania pred vnútroštátnym súdom
   
   
      Žalobkyne: Fédération des fabricants de cigares, Coprova, E-Labo France, Smakq développement, Société nationale d’exploitation industrielle des tabacs et allumettes (SEITA), British American Tobacco France
   
      Žalovaní: Premier ministre, Ministre des Affaires sociales et de la Santé
   
      Vedľajší účastníci konania: Société J. Cortès France, Scandinavian Tobacco Group France, Villiger France
   
      Prejudiciálne otázky
   
   
               1.
            
            
               Majú sa ustanovenia odsekov 1 a 3 článku 13 smernice Európskeho parlamentu a Rady 2014/40/EÚ z 3. apríla 2014 (1) vykladať v tom zmysle, že na jednotkových baleniach, vonkajších obaloch a tabakových výrobkoch sa zakazuje používať akékoľvek označenie tvoriace ochrannú známku, ktoré naznačuje určité vlastnosti, a to bez ohľadu na jej všeobecnú známosť?
            
         
               2.
            
            
               V závislosti od toho, aký bude výklad článkov 1 a 3 článku 13 smernice, ktorý treba poskytnúť, dodržiavajú tieto ustanovenia v rozsahu, v akom sa uplatňujú na názvy a ochranné známky, právo vlastniť majetok, slobodu prejavu, slobodu podnikania a zásady proporcionality a právnej istoty?
            
         
               3.
            
            
               V prípade kladnej odpovede na predchádzajúcu otázku, za akých podmienok môže členský štát využiť možnosť, ktorú mu poskytuje ods. 2 článku 24 smernice a uložiť výrobcom a dovozcom povinnosť zabezpečiť neutrálnosť a štandardizáciu jednotkových balení a vonkajších obalov, a to bez toho, aby porušil právo vlastniť majetok, slobodu prejavu, slobodu podnikania a zásadu proporcionality?
            
         
      (1)  Smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 2014, s. 1).